b'\n_START_ARTICLE_\nGrumman F-9 Cougar\n_START_SECTION_\nHistorie og utvikling\n_START_PARAGRAPH_\nFlyet var basert p\xc3\xa5 F9F Panther, men hadde en mer moderne bakovervinklet vingekonstruksjon i motsetning til Panthers rettvinklede vinge. Den amerikanske marinen, US Navy, bestilte Cougar som en ny variant av F9F Panther, til tross for at navnet ble endret fra Panther til Cougar, og p\xc3\xa5 grunn av dette var den f\xc3\xb8rste varianten navngitt som F9F-6._NEWLINE_Prototyper, som alle var modifiserte Panther-fly, ble raskt utviklet og den f\xc3\xb8rste (XF9F-6) fl\xc3\xb8y f\xc3\xb8rste gang 20. september 1951. Til marinens store overraskelse (marinen hadde v\xc3\xa6rt forsiktig med \xc3\xa5 ta i bruk fly med vinklede vinger av frykt for at de var vanskeligere \xc3\xa5 fly fra hangarskip) var Cougar enklere \xc3\xa5 fly fra hangarskip enn Panther. Flyet var fremdeles subsonisk, men topphastigheten hadde \xc3\xb8kt fra Mach 0,79 til 0,86 ved havniv\xc3\xa5 og til 0,895 ved 10\xc2\xa0000\xc2\xa0m, noe som forbedret ytselsen dramatisk i forhold til Panther. Cougar ble i motsetning til Panther ikke utklasset av de sovjetiske MiG-15, men var for sent ute til \xc3\xa5 bli brukt under Koreakrigen.'